ai4bharat/Pralekha huggingface dataset:
নারীওশিশুবিকাশমন্ত্রক
জৈব চাষ এবং এ সংক্রান্ত ব্যবসার সঙ্গে জড়িত মহিলাদের নিয়ে উৎসবের সূচনা করছেন মানেকা সঞ্জয় গান্ধী
নয়াদিল্লি, ২৫ অক্টোবর, ২০১৮
নতুন দিল্লীতে আগামীকাল ইন্দিরা গান্ধী জাতীয় কেন্দ্রে পঞ্চম ভারতীয় মহিলা জৈব উৎসব শুরু হবে। জৈব চাষ এবং এ সংক্রান্ত ব্যবসার সঙ্গে যুক্ত মহিলাদের নিয়ে এই উৎসবের আয়োজন করা হয়েছে। এই উৎসবের সূচনা করবেন কেন্দ্রীয় মহিলা ও শিশু বিকাশ মন্ত্রী শ্রীমতি মানেকা সঞ্জয় গান্ধী। জৈব চাষের চর্চা বাড়াতে এবং জৈব চাষের সঙ্গে যুক্ত মহিলা কৃষক এবং শিল্পোদ্যোগীদের কাজকর্মের বিকাশের জন্যই এই উদ্যোগ নেওয়া হয়েছে।
১০ দিনের এই উৎসব চলবে আগমী চৌঠা নভেম্বর পর্যন্ত। সেখানে ২৬টি রাজ্যের জৈব চাষের সঙ্গে যুক্ত উৎপাদনকারীরা অংশ নিচ্ছেন। লে থেকে কণ্যাকুমারী এবং কোহিমা থেকে কচ্ছ পর্যন্ত বিভিন্ন রাজ্যের ৫০০ জনেরও বেশি মহিলা শিল্পোদ্যোগী তাদের জৈব পণ্য নিয়ে হাজির হবেন। সেখানে থাকছে ১,২০০ রকমের চাল, মশলাপাতি, কুমড়োর বীজ, আচার, জ্যাম, চাটনি, ফলের রস, শুকনো ফল, জৈব আইস্ক্রিম প্রভৃতি।
CG/SSS/NS/…
(Visitor Counter : 84
প্রধানমন্ত্রীরদপ্তর
বাংলাদেশের জাতীয় স্মৃতিসৌধে প্রধানমন্ত্রী মোদীর শ্রদ্ধা নিবেদন
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদী দু’দিনের বাংলাদেশ সফরে ঢাকায় পৌঁছনোর পর জাতীয় স্মৃতিসৌধে যান। তিনি ১৯৭১ সালের বাংলাদেশ মুক্তিযুদ্ধে যাঁরা প্রাণবিসর্জন দিয়েছিলেন, তাঁদের শৌর্য ও আত্মবলিদান’কে শ্রদ্ধা জানান। ঢাকা থেকে ৩৫ কিলোমিটার উত্তর-পশ্চিমে সাভারে এই সৌধটির পরিকল্পনা করেছিলেন সৈয়দ মঈনুল হুসেন।
প্রধানমন্ত্রী স্মৃতিসৌধ চত্বরে একটি অর্জুন গাছের চারা রোপণ করেছেন। তিনি সৌধের দর্শনার্থীদের জন্য বিশেষ খাতায় লেখেন, “নিপীড়ণ ও অত্যাচারের বিরুদ্ধে সত্য ও সাহসের মহান বিজয়ের প্রতীক সাভারের এই শাশ্বত অগ্নিশিখা অবিরত প্রজ্জ্বলিত থাকুক – আমি সেই প্রার্থনা করি”।
কৃষিমন্ত্রক
কৃষি পরিকাঠামো তহবিলের আওতায় কেন্দ্রের প্রকল্প পরিবর্তনে কেন্দ্রীয় মন্ত্রিসভার অনুমোদন
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি পরিকাঠামো তহবিলের আওতায় আর্থিক সুবিধা সংক্রান্ত কেন্দ্রের প্রকল্পে যে পরিবর্তন ঘটানো হয়েছে, কেন্দ্রীয় মন্ত্রিসভা তাতে অনুমোদন দিয়েছে। এই পরিবর্তনগুলি হল :
ক) এখন থেকে রাজ্য স্তরের সংস্থা / কৃষিপণ্য বাজারজাতকরণ কমিটি, জাতীয় ও রাজ্য স্তরের সমবায় সমিতি, কৃষিপণ্য উৎপাদনকারী সংগঠন  এবং স্বনির্ভর গোষ্ঠীগুলির ফেডারেশন এই প্রকল্পের সুবিধা পাবে।
খ) বর্তমানে প্রকল্পের সুবিধাভোগী সংস্থা শুধুমাত্র একটি জায়গায় ২ কোটি টাকা পর্যন্ত ঋণের উপর সুদের ছাড় পেত।
যদি সুবিধাভোগী তার প্রকল্পটি বিভিন্ন জায়গায় গড়ে তোলে তাহলে এখন থেকে প্রতিটি প্রকল্প ২ কোটি টাকা পর্যন্ত ঋণের উপর সুদের ছাড় পাবে।
তবে, বেসরকারী সংস্থাগুলির জন্য সর্বোচ্চ এধরণের ২৫টি প্রকল্পকে এক ছাতার তলায় আনা যাবে।
রাজ্য স্তরের সংস্থা, জাতীয় এবং রাজ্য স্তরের সহযোগিতামূলক ফেডারেশন, কৃষিপণ্য উৎপাদক সংস্থাগুলির ফেডারেশন, স্বনির্ভর গোষ্ঠীর ফেডারেশনের ক্ষেত্রে অবশ্য এ ধরণের সর্বোচ্চ ২৫টি প্রকল্পের উর্ধসীমা নেই।
একটি প্রকল্প থেকে অন্য় একটি প্রকল্প শুরু করার ক্ষেত্রে বেসরকারী সংস্থাগুলি সর্বোচ্চ যে ২৫টি প্রকল্প শুরু করতে পারবে, সেগুলি একই গ্রামে বা শহরে হওয়া চলবে না।
স্থানীয় সরকারের নিয়ম অনুসারে গ্রাম বা শহরের সীমানা স্পষ্টভাবে বলা থাকবে। প্রত্যেকটি প্রকল্পকে আলাদাভাবে স্থানীয় প্রশাসনিক অঞ্চলে গড়ে তুলতে হবে।
গ) কৃষিপণ্য বাজারজাতকরণ কমিটি বিভিন্ন পরিকল্পনার ক্ষেত্রে প্রতিটি প্রকল্প পৃথক পৃথকভাবে ঋণ হিসেবে আর্থিক সহায়তা পাবে।
হিমঘর তৈরি, পণ্যের গুণমান নির্ধারণ করা, সেই মতো প্রয়োজনীয় ব্যবস্থা নেওয়া সহ বিভিন্ন কাজ করার ক্ষেত্রে একই বাজারে করা যাবে এবং এক্ষেত্রে প্রত্যেকটি প্রকল্প যে ঋণ পাবে, তাতে সুদের মুকুব সর্বোচ্চ ২ কোটি টাকা পর্যন্ত হবে।
ঘ) সুবিধাভোগীদের তালিকায় নাম যুক্ত বা নাম বাদ দেওয়ার মতো ক্ষমতা কৃষি ও কৃষক কল্যাণ মন্ত্রীর কাছেই থাকবে। এই কাজ এমনভাবে করতে হবে, যাতে প্রকল্পের মূল ভাবনা বজায় থাকে।
ঙ) প্রকল্পের আর্থিক সুবিধে ২০২৫ – ২৬ সাল পর্যন্ত ৪ বছরের পরিবর্তে ৬ বছর পর্যন্ত পাওয়া যাবে। সার্বিক প্রকল্পের সময়সীমা ২০৩২ – ৩৩ পর্যন্ত অর্থাৎ ১০ বছর থেকে বাড়িয়ে ১৩ বছর পর্যন্ত করা হয়েছে।
এই প্রকল্পের পরিবর্তনের ফলে বিনিয়োগ করতে সুবিধা হবে। অতিক্ষুদ্র ও ক্ষুদ্র কৃষকরা এর সুফল পাবেন।
কৃষিকাজ পরবর্তী সময়ের পরিকাঠামোর জন্য কৃষিপণ্য বিপণনকারী কমিটি নিয়ন্ত্রিত বাজারগুলি ফসল বিক্রির কাজে সাহায্য করে। নতুন পরিবর্তনে সংশ্লিষ্ট কমিটিগুলি উপকৃত হবে।
CG/CB/SFS
(Visitor Counter : 171
জলসম্পদমন্ত্রক
কর্পোরেট সংস্হাগুলি সিএসআর উদ্যোগের মাধ্যমে নমামি গঙ্গে প্রকল্প রূপায়নে সামিল হয়েছে
নয়াদিল্লি, ০১ আগস্ট, ২০১৮
নমামি গঙ্গে কর্মসূচির আওতায় একাধিক কর্পোরেট সংস্হা তাদের কর্পোরেট সামাজিক দায়বদ্ধতা বা সি.এস.আর. উদ্যোগের মাধ্যমে গঙ্গা তীরবর্তী ঘাটগুলির পরিস্কার-পরিচ্ছন্নতা ও মানোন্নয়ন, বনসৃজন ও সুযোগ-সুবিধা বাড়ানোর ব্যাপারে প্রয়াসী হয়েছে। শিপিং কর্পোরেশন অফ্ ইন্ডিয়া, ইন্দোরমা কর্পোরেশন, ইন্ডাস ইন্ড ব্যাঙ্ক, ইয়েস ব্যাঙ্ক, হিন্দুজা গ্রুপ, আর্সেলর মিত্তিল, নিউ ইন্ডিয়ান এক্সপ্রেস, বাজাজ ইলেক্ট্রিক্যাল্স, রিলায়েন্স ইন্ডাস্ট্রিজ-র মতো কর্পোরেট প্রতিষ্ঠান এই উদ্যোগে সামিল হওয়ার আগ্রহ প্রকাশ করে। ইতিমধ্যেই সংস্হাগুলি তাঁদের কাজকর্মও শুরু করেছে।
গঙ্গা পুরুজ্জীবন প্রকল্পগুলিকে ২০১৩-র কোম্পানী আইনের আওতায় সিএসআর সম্পর্কিত উদ্যোগ হিসেবে ঘোষনা করা হয়। এই উদ্যোগ অনুযায়ী, কর্পোরেট সংস্হগুলি পরিচ্ছন্ন গঙ্গা তহবিলে অনুদান জমা এবং সংস্কারমূলক কর্মসূচি গ্রহন করতে পারে।
নমামি গঙ্গে সংক্রান্ত কর্মসূচিগুলি পর্যালোচনা করতে গতকাল  নতুনদিল্লীতে এক বৈঠকের আয়োজন করা হয়। বৈঠকে কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন মন্ত্রী শ্রী নীতিন গড়করি কর্পোরেট সংস্হাগুলিকে তাদের সিএসআর উদ্যোগের আওতায় আরও বেশি কর্মসূচি গ্রহনের আহ্বান জানান। তিনি যে কোনো সমস্যা সমাধানের ব্যাপারেও কর্পোরেট সংস্হাগুলিকে আশ্বাস দেন। জাতীয় পরিচ্ছন্ন গঙ্গা মিশনের সঙ্গে যুক্ত আধিকারিকদের তিনি বিভিন্ন কর্মসূচি রূপায়নের প্রণালী ও প্রস্তাব দ্রুত অনুমোদনের নির্দেশ দেন। পরিচ্ছন্ন গঙ্গা তহবিলে বিভিন্ন সংস্হার কাছ থেকে সাহায্য হিসেবে ২৫৫ কোটি ০২ লক্ষ টাকা পাওয়া গেছে বলেও বৈঠকে জানানো হয়।
পর্যালোচনা বৈঠকে কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন বিষয়ক প্রতিমন্ত্রী ডঃ সত্যপাল সিং, জাতীয় পরিচ্ছন্ন গঙ্গা মিশনের মহানির্দেশক শ্রী রাজীব রঞ্জন মিশ্র সহ উচ্চপদস্হ আধিকারিকরা উপস্হিত ছিলেন।
CG/BD/NS/…
(Visitor Counter : 38
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ১১ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩১ কোটি ৯৯ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৭,৯৯২ জন।
বর্তমানে কোভিড মুক্ত হওয়ার হার ৯৮.৩৬ শতাংশ।
গত চব্বিশ ঘন্টায় আরোগ্য লাভ করেছেন ৯ হাজার ২৬৫ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ১৪ হাজার ৩৩১ জন।
মোট সংক্রমিতের ১ শতাংশের কম, মাত্র ০.২৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৯৩ হাজার ২৭৭ জন।
দৈনিক সংক্রমিতের হার গত ৬৮ দিন ধরে ২ শতাংশের কম, আজ এই হার ০.৬৪ শতাংশ।
সাপ্তাহিক সংক্রমিতের হার ২৭ দিন ধরে ১ শতাংশের নিচে রয়েছে, বর্তমানে ০.৭১ শতাংশ।
মোট নমুনা পরীক্ষা হয়েছে ৬৫ কোটি ৪৬ লক্ষ।
CG/SS/NS
(Visitor Counter : 106
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৬ কোটি ৬৭ লক্ষের বেশি টিকার ডোজ রয়েছে
নতুন দিল্লি, ২১ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ৬৭ লক্ষ ৩৯ হাজার ১৫৫টি টিকার ডোজ হাতে রয়েছে।
CG/BD/AS/
(Visitor Counter : 69
বিজ্ঞানওপ্রযুক্তিমন্ত্রক
দক্ষতা উন্নয়ন কর্মশিবির - ২০১৯
কলকাতা, ২৬ সেপ্টেম্বর, ২০১৯
দুর্গাপুরের সিএসআইআর – সিএমইআরআই – এর স্কিল অ্যান্ড ইনোভেশন প্রোমোশন গ্রুপ ২৫শে সেপ্টেম্বর একটি দক্ষতা উন্নয়ন কর্মশিবিরের আয়োজন করে। অধিকর্তা অধ্যাপক ডঃ হরিশ হিরানী এর উদ্বোধন করেন। এই কর্মশিবিরে যোগ দেন ৩৯টি কলেজের প্রতিনিধিরা। কর্মশিবিরে অ্যাডম্যাক, সি ক্যাড, সোলার পিভি, মেট্রোলজি, এনডিটি, কো-ইএফএম, আইটি এবং জলশোধন প্রযুক্তি নিয়ে বিস্তারিত আলোচনা হয়। এর পর, বিজ্ঞানী এবং শিক্ষাবিদদের মধ্যে প্রশ্নোত্তরপর্ব চলে।
অধ্যাপক ডঃ হরিশ হিরাণী তাঁর স্বাগত ভাষণে বলেন, এই কর্মশিবিরের উদ্দেশ্য হ’ল – যুবসম্প্রদায়কে আশা যোগানো, যাতে আমাদের দেশের বিশাল জনসংখ্যার সম্ভাবনাময় অংশের কর্মসংস্থান সহজ হয়। যদি যুবসম্প্রদায়কে দক্ষ করে তোলা যায়, তা হলে ৬৫ শতাংশ কর্মসংস্থানের সৃষ্টি হবে।
শিল্পের উপযোগী একটি প্রাণ-চঞ্চল পরিবেশ ব্যবস্থা গড়ে তোলা প্রয়োজন। দক্ষতা বৃদ্ধির ক্ষেত্রে শিক্ষকদের একটি বড় ভূমিকা আছে। ডঃ হিরাণী তরুণ বিজ্ঞানীদের নতুন উদ্ভাবনের মাধ্যমে সাম্প্রতিক শিল্পমান বজায় রেখে পণ্য উৎপাদনে আহ্বান জানান। গবেষণার ক্ষেত্রে একে অপরের সহযোগিতায় ভালো ফল লাভ করা যায়। অনুষ্ঠানের শেষে ডঃ হিরাণী বলেন, দক্ষতা উন্নয়নই দেশের ভবিষ্যৎ এবং ভারত সরকারের স্কিল ইন্ডিয়া মিশনের উদ্দেশ্য সফল করতে নিরলস প্রচেষ্টা প্রয়োজন। ডঃ হিরাণী উপস্থিত শিক্ষাবিদদের সংস্থার বিভিন্ন গবেষণাগার ঘুরে দেখার আহ্বান জানান এবং অত্যাধুনিক সুবিধাগুলি সম্পর্কে অবহিত হতে বলেন।
CG/AP/SB
(Visitor Counter : 13
প্রধানমন্ত্রীরদপ্তর
জি-২০ শীর্ষ সম্মেলনে যোগ দিতে যাওয়ার প্রাক্কালে প্রধানমন্ত্রীর বিবৃতি
নয়াদিল্লি, ২৭ নভেম্বর, ২০১৮
প্রধানমন্ত্রী শ্রী নরেন্দ্র মোদী আর্জেন্টিনায় আয়জিত জি-২০ শীর্ষ সম্মেলনে যোগ দেওয়ার প্রাক্কালে এক বিবৃতিতে বলেছেন –
“আর্জেন্টিনায় আয়োজিত ত্রয়োদশ জি-২০ শীর্ষ সম্মেলনে যোগ দিতে আমি ২৯শে নভেম্বর থেকে ১ ডিসেম্বর বুয়েন্স আয়ার্স সফর করব।
বিশ্বের ২০টি বৃহৎ অর্থনীতির মধ্যে বহুস্তরীয় সহযোগিতা বৃদ্ধি করাই জি-২০ শীর্ষ সম্মেলনের উদ্দেশ্য। আত্মপ্রকাশের পর এক দশকের সময়কালে জি-২০ বিশ্ব জুড়ে এক স্থিতিশীল ও সুস্থায়ী বিকাশের প্রসারে কাজ করেছে। এই লক্ষ্যে উন্নয়নশীল দেশ ও ভারতের মতো উদীয়মান দেশগুলির বিশেষ গুরুত্ব রয়েছে। বর্তমানে ভারত বিশ্বের দ্রুততম বিকাশশীল বৃহৎ অর্থনীতি।
বিশ্ব অর্থনীতির বিকাশ ও সমৃদ্ধিতে ভারতের অবদান ‘এক সুষ্ঠু ও সুস্থায়ী উন্নয়নের লক্ষ্যে সহমত গড়ে তোলা’র ক্ষেত্রে আমাদের অঙ্গিকারকেই প্রতিফলিত করে। প্রসঙ্গত এবারের শীর্ষ সম্মেলনের বিষয় সুষ্ঠু ও সুস্থায়ী উন্নয়নের জন্য সহমত গড়ে তোলা।
বিগত এক দশকে জি-২০’র কাজকর্ম পর্যালোচনা সহ আগামী দশকগুলিতে নতুন ও আসন্ন চ্যালেঞ্জগুলির মোকাবিলার লক্ষ্যে পন্থা-পদ্ধতি খুঁজে বের করতে জি-২০ গোষ্ঠীভুক্ত দেশগুলির বিভিন্ন নেতৃবৃন্দের সঙ্গে আলাপ-আলোচনার ব্যাপারে আমি অত্যন্ত আশাবাদী। এছাড়া আমরা বিশ্ব অর্থনীতি ও বাণিজ্যের হালহকিকত, আন্তর্জাতিক আর্থিক কর ব্যবস্থা, কাজকর্মের ভবিষ্যৎ, মহিলা ক্ষমতায়ন, পরিকাঠামো এবং সুস্থায়ী উন্নয়নের বিষয়গুলি নিয়েও আলোচনা করব।
বিশ্ব অর্থনীতির বিকাশে গুরুত্বপূর্ণ ভূমিকা পালন করেছে এমন উদীয়মান অর্থনীতি্ন্র দেশগুলি, আর্থিক সঙ্কটের প্রেক্ষিতে বর্তমানে নজিরবিহীন অর্থনৈতিক ও প্রযুক্তিগত চ্যালেঞ্জের সম্মুখীন হচ্ছে। আমি এই সম্মেলনে বহুপাক্ষিক ব্যবস্থাগুলির সংস্কারের প্রয়োজনীয়তার বিষয়টি তুলে ধরব। কারণ, বহুপাক্ষিক ব্যবস্থাগুলির সংস্কার সমসাময়িক বাস্তবতাকেই প্রতিফলিত করে। এমনকি, এ ধরণের সংস্কারের ফলে সমগ্র বিশ্বের কল্যাণের জন্য সমবেত কর্মপ্রয়াস আরও সুদৃঢ় হতে পারে। পলাতক আর্থিক অপরাধী এবং সন্ত্রাসমূলক কাজকর্মে অর্থ যোগানের বিরুদ্ধে কার্যকর পদক্ষেপ গ্রহণে আন্তর্জাতিক সহযোগিতা আরও জোরদার ও সুসংবদ্ধভাবে কাজ করার আশু প্রয়োজনীয়তা রয়েছে।
অতীতের মতোই জি-২০ শীর্ষ সম্মেলনের ফাঁকে পারস্পরিক স্বার্থবাহী দ্বিপাক্ষিক বিভিন্ন বিষয়ে অন্যান্য নেতৃবৃন্দের সঙ্গে আলাপ-আলোচনার ব্যাপারে আমি অত্যন্ত আশাবাদী”।
CG/BD/SB…
(Visitor Counter : 117
প্রধানমন্ত্রীরদপ্তর
হায়দ্রাবাদ মুক্তি দিবস আমাদের দেশের ইতিহাসে এক যুগসন্ধিক্ষণ : প্রধানমন্ত্রী
নতুন দিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী বলেছেন, হায়দ্রাবাদ মুক্তি দিবস আমাদের দেশের ইতিহাসে এক যুগসন্ধিক্ষণ।
দেশের সঙ্গে হায়দ্রাবাদের সংযুক্তির ক্ষেত্রে যাঁর অবদান অনন্য, সেই সর্দার প্যাটেলকেও শ্রদ্ধা জানিয়েছেন প্রধানমন্ত্রী।
হায়দ্রাবাদ মুক্তি দিবস উপলক্ষ্যে সমাজ মাধ্যম এক্স-এ কেন্দ্রীয় সংস্কৃতি, পর্যটন এবং উত্তর পূর্বাঞ্চল উন্নয়ন মন্ত্রী জি কিষাণ রেড্ডির একটি পোস্টের প্রতিক্রিয়ায় প্রধানমন্ত্রী এক্স-এ পোস্ট করে বলেন;
"మన దేశ చరిత్రలో హైదరాబాద్ విమోచన దినోత్సవం ఒక కీలక ఘట్టం. ఈ రోజు మనం హైదరాబాద్లో పరిఢవిల్లుతున్న ఐక్యతా స్ఫూర్తినీ, దేశ సమైక్యత కోసం చేసిన త్యాగాలను సగర్వంగా స్మరించుకుంటున్నాం. హైదరాబాద్ను విలీనం చేయడంలో ఆదర్శవంతమైన పాత్ర పోషించిన సర్దార్ పటేల్కు నివాళులు అర్పిద్దాం.ఈ దినోత్సవాన్ని, భారత ప్రభుత్వం హైదరాబాద్లో అత్యంత ఉత్సాహంగా నిర్వహించుకోవడం నాకు సంతోషంగా ఉంది."
AC/AC/SKD/
(
প্রধানমন্ত্রীরদপ্তর
প্রধানমন্ত্রী ১৯ জুন ৪৪তম দাবা অলিম্পিয়াডের জন্য ঐতিহাসিক মশাল দৌড়ের সূচনা করবেন
এবারই প্রথম ভারত দাবা অলিম্পিয়াডের আয়োজক
এই দাবা অলিম্পিয়াডে প্রথমবার অলিম্পিকের মতো মশাল যাত্রা শুরু হবে
ভবিষ্যতেও ভারত থেকে দাবা অলিম্পিয়াডে মশাল যাত্রা শুরু হবে
নয়াদিল্লি, ১৭ জুন, ২০২২
প্রধানমন্ত্রী শ্রী নরেন্দ্র মোদী ১৯ জুন বিকেল ৫টায় নতুন দিল্লির ইন্দিরা গান্ধী স্টেডিয়ামে ৪৪তম দাবা অলিম্পিয়াডের ঐতিহাসিক মশাল যাত্রার সূচনা করবেন। এই উপলক্ষে আয়োজিত অনুষ্ঠানে তিনি বক্তব্য রাখবেন।
আন্তর্জাতিক দাবা সংস্থা ফিডে দাবা অলিম্পিয়াডের মশাল দৌড়ের আয়োজন করেছে। অলিম্পিকের ঐতিহ্য অনুযায়ী, এর আগে কখনও দাবা অলিম্পিয়াডে মশাল দৌড় হয়নি। ভারতের প্রাচীন ঐতিহ্যের সঙ্গে দাবার সম্পর্ক রয়েছে। এবারই প্রথম দাবা অলিম্পিয়াডে মশাল যাত্রার সূচনা হ’ল। আয়োজক দেশে পৌঁছনোর আগে মশাল সমস্ত মহাদেশ ঘুরে আসবে।
ফিডের সভাপতি আরকাডি ভোরকভিচ প্রধানমন্ত্রীর হাতে মশাল তুলে দেবেন। শ্রী মোদী সেই মশাল গ্র্যান্ড মাস্টার বিশ্বনাথন আনন্দের হাতে তুলে দেবেন। এই মশাল চেন্নাইয়ের কাছে মহাবলীপুরমে যাত্রা শেষ করার আগে ৪০ দিন ধরে ৭৫টি শহর সফর করবে।
রাজ্যের প্রত্যেক স্থানে গ্র্যান্ড মাস্টাররা এই মশাল হাতে তুলে নেবেন।
চেন্নাইয়ে ২৮ জুলাই থেকে ১০ অগাস্ট পর্যন্ত ৪৪তম দাবা অলিম্পিয়াড অনুষ্ঠিত হবে। ১৯২৭ সাল থেকে দাবা অলিম্পিয়াডের আয়োজন করা হচ্ছে। এশিয়া মহাদেশে ৩০ বছর পর এবং ভারতে এই প্রথম দাবা অলিম্পিয়াড অনুষ্ঠিত হতে চলেছে। এবারের অলিম্পিয়াডে ১৭৯টি দেশ অংশ নেবে। দাবা অলিম্পিয়াডে এর আগে এতগুলি দেশ অংশ নেয়নি।
PG/CB/SB
(
গ্রামোন্নয়নমন্ত্রক
প্রধানমন্ত্রী গ্রাম সড়ক যোজনায় প্রস্তাবগুলির বিবেচনা
নতুন দিল্লি, ১৮ই সেপ্টেম্বর, ২০২০
প্রধানমন্ত্রী গ্রাম সড়ক যোজনা যখন শুরু হয়েছিল, তখন এর মূল উদ্দেশ্য ছিল, গ্রামীণ এলাকার মধ্যে যোগাযোগ বাড়ানো। এই প্রকল্পের আওতায় সেই সময় একবারই রাস্তা তৈরির কাজ করা হত। সমতল এলাকায় যে সব জনপদে ৫০০র বেশি মানুষ থাকেন এবং ২০০১ সালের আদমসুমারীর অনুসারে উত্তর – পূর্বাঞ্চলের রাজ্যগুলি, হিমালয়ের পার্বত্য রাজ্য, মরুভূমি এবং উপজাতি এলাকার যে সব জনপদে আড়াইশোর বেশি মানুষ থাকেন, সেই অঞ্চলগুলির আর্থসামাজিক উন্নয়নের কথা বিবেচনা করে এই প্রকল্প গ্রহণ করা হয়েছিল। এই প্রকল্পের মূল লক্ষ্য ছিল, যে সব জনপদে যোগাযোগ ব্যবস্থা গড়ে ওঠেনি, সেই সব এলাকায় সব আবহাওয়ার উপযুক্ত রাস্তা তৈরি করা। এর জন্য রাজ্যগুলিকে যে অর্থ দেওয়া হয়, সেই অর্থ পরবর্তীকালে প্রকল্পের মান বিবেচনা করে বরাদ্দ করা হত।
কেন্দ্র, ২০১৩ সালে ৫০,০০০ কিলোমিটার গ্রামীণ সড়কের মানোন্নয়নের জন্য প্রধানমন্ত্রী গ্রাম সড়ক যোজনা – ২ শুরু করেছিল। ২০১৯ সালে গ্রামীণ অঞ্চলের কৃষিবাজার, উচ্চমাধ্যমিক বিদ্যালয় এবং হাসপাতালগুলির সঙ্গে যোগাযোগ গড়ে তোলার জন্য প্রধানমন্ত্রী গ্রাম সড়ক যোজনা – ৩ এর সূচনা করা হয়।
প্রধানমন্ত্রী গ্রাম সড়ক যোজনার আওতায় যে সমস্ত রাস্তা তৈরি করা হয়, সেগুলি রক্ষণাবেক্ষণ এবং নির্মাণের সময় গ্রামোন্নয়ন মন্ত্রকের গ্রামীণ সড়কের বৈশিষ্ট, ইন্ডিয়ান রোড কংগ্রেসের গ্রামীণ সড়ক নির্দেশিকা এবং পাহাড়ী সড়ক নির্দেশিকা মেনে চলা হয়। এই রাস্তা তৈরির সময়, রাস্তার উপর যানবাহনের চাপ, ভূমি প্রকৃতি, বৃষ্টিপাত সহ বিভিন্ন বিষয় বিবেচনা করা হয়।
মন্ত্রক, সংশ্লিষ্ট রাজ্য সরকারের কাছ থেকে বিস্তারিত প্রকল্প প্রতিবেদন পাওয়ার পর সেটি বিশ্লেষণ করে অনুমোদন দিয়ে থাকে। এক্ষেত্রে পয়ঃনিষ্কাশন ব্যবস্থাপনা সহ অন্যান্য সুরক্ষার দিকগুলি বিবেচনা করা হয়। কেন্দ্র, উত্তর – পূর্বাঞ্চল এবং হিমালয়ের পাবর্ত্য এলাকার রাজ্যগুলিতে এই প্রকল্পে ৯০ শতাংশ অর্থের যোগান দেয়। অন্য রাজ্যগুলির ক্ষেত্রে ৬০ শতাংশ খরচ কেন্দ্র বহন করে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় গ্রামোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর।
(CG/CB/SFS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯৫ কোটি ৬৭ লক্ষ ছাড়িয়েছে
১২-১৪ বছর বয়সীদের ৩ কোটি ৫৪ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ৫৮ হাজার ২১৫
দেশে গত ২৪ ঘণ্টায় ১২ হাজার ২১৩ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৬৫ শতাংশ
সাপ্তাহিক ভিত্তিতে আক্রান্তের হার বর্তমানে ২.৩৮ শতাংশ
নয়াদিল্লী, ১৬ জুন, ২০২২
ভারতে কোভিড-১৯ টিকাকরণ ১৯৫ কোটি ৬৭ লক্ষ ৩৭ হাজার ১৪ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত ঐ বয়সের ছেলেমেয়েদের ৩ কোটি ৫৪ লক্ষ ৩৮ হাজার ১৬৮ জনকে টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার সতর্কতামূলক ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৮,০১১
|
|
দ্বিতীয় ডোজ
|
|
১,০০,৫৩,০৬৩
|
|
সতর্কতামূলক ডোজ
|
|
৫৪,৬৫,৫৬২
|
|
১২-১৪ বছর বয়সী
|
|
প্রথম ডোজ
|
|
৩,৫৪,৩৮,১৬৮
|
|
দ্বিতীয় ডোজ
|
|
২,০২,৪৪,০২৮
|
|
১৫-১৮ বছর বয়সী
|
|
প্রথম ডোজ
|
|
৫,৯৯,৭৬,০৯১
|
|
দ্বিতীয় ডোজ
|
|
৪,৭৩,৫০,৬৩৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৭৭,৬৪,০০৬
|
|
দ্বিতীয় ডোজ
|
|
৪৯,৬৩,৯৬,৩৩৫
|
|
সতর্কতামূলক ডোজ
|
|
১৭,২৩,৩২১
|
|
৬০ বছরের বেশি বয়সী
|
|
প্রথম ডোজ
|
|
১২,৭১,৮৬,৭৪৯
|
|
দ্বিতীয় ডোজ
|
|
১২,০০,৫১,৮৭৯
|
|
সতর্কতামূলক ডোজ
|
|
২,১৬,৩৬,৭৪১
|
|
মোট
|
|
১,৯৫,৬৭,৩৭,০১৪
দেশে সুস্পষ্টভাবে করোনায় আক্রান্তের সংখ্যা বর্তমানে ৫৮ হাজার ২১৫ যা মোট আক্রান্তের ০.১৩ শতাংশ।
জাতীয় স্তরে সুস্থতার হার ৯৮.৬৫ শতাংশ। দেশে গত ২৪ ঘণ্টায় সুস্থ হয়েছেন ৭ হাজার ৬২৪ জন। সব মিলিয়ে মহামারী শুরুর সময় থেকে মোট সুস্থ হওয়া রোগীর সংখ্যা ৪ কোটি ২৬ লক্ষ ৭৪ হাজার ৭১২।
দেশে গত ২৪ ঘণ্টায় নতুন করে আক্রান্ত হয়েছেন ১২ হাজার ২১৩ জন।
দেশে সাপ্তাহিক ভিত্তিতে আক্রান্তের হার বর্তমানে ২.৩৮ শতাংশ এবং দৈনিক আক্রান্তের হার ২.৩৫ শতাংশ।
PG/BD/NS
(Visitor Counter : 125
শিল্পওবাণিজ্যমন্ত্রক
মাস্ক, ভেন্টিলেটর, মাস্ক তৈরির জন্য কাপড়ের কাঁচামাল এবং সম্পূর্ণ শরীর ঢাকা ঢিলেঢালা পোশাক রপ্তানীতে নিষেধাজ্ঞা
নয়াদিল্লী, ২০ মার্চ, ২০২০
ভেন্টিলেশন, দুই অথবা ত্রিস্তরীয় সার্জিকাল ও ডিসপোজাল মাস্ক, মাস্ক তৈরির জন্য কাপড়ের কাঁচামাল এবং সম্পূর্ণ শরীর ঢাকা ঢিলেঢালা পোশাক রপ্তানীর ওপর নিষেধাজ্ঞা দ্রুত কার্যকর করতে বলা হয়েছে। কেন্দ্রীয় বাণিজ্য ও শিল্প মন্ত্রকের বৈদেশিক বাণিজ্য দপ্তরের মহানির্দেশকের পক্ষ থেকে এক বিজ্ঞপ্তিতে বলা হয়েছে, এরজন্য রপ্তানী নীতিতে সংশোধন আনা হয়েছে। তবে চলতি বছরের ২৫শে ফেব্রুয়ারী জারি হওয়া বিজ্ঞপ্তি অনুযায়ী দুই অথবা ত্রিস্তরীয় সার্জিকাল ও ডিসপোজাল মাস্ক ছাড়া অন্যান্য সামগ্রী রপ্তানীর ওপর ছাড় থাকছে।
CG/SS/NS
(Visitor Counter : 79
প্রধানমন্ত্রীরদপ্তর
দুবাই এক্সপো ২০২০তে ভারতের প্যাভেলিয়নে প্রধানমন্ত্রীর বার্তা
“সংযুক্ত আরব-আমিরশাহী ও দুবাইয়ের সঙ্গে আমাদের ঐতিহাসিক দৃঢ় সম্পর্ক এই এক্সপোর মাধ্যমে আরও শক্তিশালী হবে”
“এই এক্সপো শতাব্দীর মধ্যে একবার হওয়া মহামারীর বিরুদ্ধে মানুষের প্রাণবন্ততার প্রতীক”
“ভারত আপনাদের সর্বোচ্চ বিকাশের সুযোগ দিচ্ছে। উচ্চাকাঙ্খার বিকাশ, ফলাফলের বিকাশের জন্য ভারতে আসুন এবং আমাদের উন্নয়নের শরিক হন”
“আমাদের অর্থনৈতিক প্রবৃদ্ধির কারণ হল প্রতিষ্ঠিত শিল্পসংস্থা এবং নতুন উদ্যোগের মিশেল”
“বিগত ৭ বছর ধরে ভারত সরকার আর্থিক বৃদ্ধির জন্য বিভিন্ন সংস্কার হাতে নিয়েছে। এই ধারা ভবিষ্যতেও অব্যাহত থাকবে”
নয়াদিল্লী, ০১ অক্টোবর, ২০২১
দুবাই এক্সপো ২০২০তে ভারতের প্যাভেলিয়নে প্রধানমন্ত্রী শ্রী নরেন্দ্র মোদী এই এক্সপোকে ঐতিহাসিক বলে বর্ণনা করেন। “এই প্রথম মধ্যপ্রাচ্য, আফ্রিকা ও দক্ষিণ এশিয় অঞ্চলে এ ধরণের এক্সপো অনুষ্ঠিত হচ্ছে। এই এক্সপোতে ভারতের প্যাভেলিয়নটি সবথেকে বড়। আমি নিশ্চিত সংযুক্ত আরব-আমিরশাহী ও দুবাইয়ের সঙ্গে আমাদের ঐতিহাসিক দৃঢ় সম্পর্ক এই এক্সপোর মাধ্যমে আরও শক্তিশালী হবে।”
প্রধানমন্ত্রী সংযুক্ত আরব আমিরশাহীর রাষ্ট্রপতি ও আবুধাবির শাসক শেখ খলিফা বিন জায়েদ বিন আল নাহিয়ান, সংযুক্ত আরব আমিরশাহীর প্রধানমন্ত্রী ও উপরাষ্ট্রপতি এবং দুবাইয়ের শাসক শেখ মোহাম্মেদ বিন রশিদ আল মাক্তোমকে শুভেচ্ছা জানান। একইসঙ্গে তিনি আবুধাবির যুবরাজ শেখ মোহামেদ বিন জায়েদ আল নাহিয়ানকে শুভেচ্ছা জানিয়ে বলেন, “আমাদের কৌশলগত অংশীদারিত্বের যে সাফল্য অর্জিত হয়েছে তার পিছনে তাঁর ভূমিকা অনস্বীকার্য। উভয় দেশের সমৃদ্ধি ও প্রগতির জন্য আমরা ভবিষ্যতেও একযোগে কাজ করে যাবো।”
এক্সপো ২০২০র মূল ভাবনা “মানসিকভাবে যুক্ত হওয়ার মধ্য দিয়ে ভবিষ্যৎ গঠন।” প্রধানমন্ত্রী এই ভাবনার প্রসঙ্গে উল্লেখ করে বলেন, “এই ভাবনার মাধ্যমে ভারতের নতুন ভারত গড়ার উদ্যোগটি প্রতিফলিত। ১০০ বছরের মধ্যে হওয়া একবার মহামারীর বিরুদ্ধে মানবজাতির প্রাণশক্তির প্রমাণ এই এক্সপো।”
ভারতের প্যাভেলিয়নের মূল ভাবনা হল : মুক্ত চিন্তা, সম্ভাবনা ও উন্নয়ন। প্রধানমন্ত্রী জোর দিয়ে বলেন, আজ বিশ্বে ভারত সবথেকে মুক্তমনা রাষ্ট্র। শেখার জন্য, উদ্ভাবনের জন্য এবং বিনিয়োগের জন্য ভারত তার দরজা খুলে দিয়েছে। তাই সকলকে ভারতে বিনিয়োগের জন্য আহ্বান জানান হচ্ছে। “ভারত আপনাদের সর্বোচ্চ বিকাশের সুযোগ দিচ্ছে। উচ্চাকাঙ্খার বিকাশ, ফলাফলের বিকাশের জন্য ভারতে আসুন এবং আমাদের উন্নয়নের শরিক হন।”
ভারতের প্রাণশক্তি ও বৈচিত্র্যের প্রসঙ্গ উল্লেখ করে প্রধানমন্ত্রী বলেন, ভারত হল মেধার চালিকাশক্তি। প্রযুক্তি, গবেষণা ও উদ্ভাবনের ক্ষেত্রে ভারত অনেক এগিয়ে রয়েছে। তিনি বলেন, “আমাদের অর্থনৈতিক প্রবৃদ্ধির কারণ হল প্রতিষ্ঠিত শিল্পসংস্থা এবং নতুন উদ্যোগের মিশেল। এই সমস্ত ক্ষেত্রগুলি ভারতের প্যাভেলিয়নে আপনারা উপলব্ধি করতে পারবেন।”
তিনি আরও বলেন, “বিগত ৭ বছর ধরে ভারত সরকার আর্থিক বৃদ্ধির জন্য বিভিন্ন সংস্কার হাতে নিয়েছে। এই ধারা ভবিষ্যতেও অব্যাহত থাকবে।”
CG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৯ কোটি ৩৫লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ২.৯৮ কোটির বেশি টিকার ডোজ রয়েছে
নতুনদিল্লী, ২১ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৯,৩৫,০৪,৮২০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৬,৩৬,২৬,৮৮৪ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৯৮,৭৭,৯৩৬ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ২৩১০ টি ডোজ সরবরাহ করা হবে ।
(CG/CB/
প্রধানমন্ত্রীরদপ্তর
প্রধানমন্ত্রী আগামীকাল সকাল নটায় সকলের সঙ্গে ভিডিওবার্তা ভাগ করে নেবেন
নয়াদিল্লি, ২ এপ্রিল, ২০২০
প্রধানমন্ত্রী শ্রী নরেন্দ্র মোদী আগামীকাল সকাল নটায় সকলের সঙ্গে ভিডিওবার্তা ভাগ করে নেবেন।
এক ট্যুইট বার্তায় প্রধানমন্ত্রী বলেছেন "আগামীকাল সকাল ৯ টায় আমি দেশবাসীর সাথে একটি ছোট ভিডিও বার্তা ভাগ করে নেব"
(CG/SS
যোগাযোগওতথ্যপ্রযুক্তিমন্ত্রক
ভারতীয় ডাক বিভাগের নিখরচায় ডিজিটাল লকার পরিষেবার সূচনা
কলকাতা, ১১ মার্চ, ২০২০
গ্রাহকদের কাছে উন্নত মানের ডাক পরিষেবা পৌঁছে দিতে ভারতীয় ডাক বিভাগের পশ্চিমবঙ্গ শাখা আজ সল্টলেকের সেক্টর-ভি’তে সিপি ব্লকের নবদিগন্ত আইটি ডাকঘরে পরীক্ষামূলক ভিত্তিতে দেশের প্রথম ডিজিটাল পার্সেল লকার পরিষেবার সূচনা করে। নিউটাউন অ্যাকশন এরিয়া-১ ডাকঘরে এ ধরনের পরিষেবা গ্রাহকদের কাছে পৌঁছে দিতে পৃথক একটি অংশ ইতিমধ্যেই চিহ্নিত করা হয়েছে।
ডাক বিভাগের পশ্চিমবঙ্গ সার্কেলের মুখ্য পোস্ট মাস্টার জেনারেল শ্রী গৌতম ভট্টাচার্য জানান, ডিজিটাল পার্সেল লকার পরিষেবা গ্রাহকদের নিজের সুবিধা মতো সময়ে পার্সেল সামগ্রী সংগ্রহ করতে বিশেষ সুবিধা প্রদান করবে। ডাকবিভাগ সংশ্লিষ্ট গ্রাহকের পার্সল ডিজিটাল লকারে রেখে দিয়ে আসবে এবং গ্রাহককে তাঁর পার্সেল সম্পর্কে এসএমএস – এর মাধ্যমে জানাবে। সংশ্লিষ্ট গ্রাহক এরপর এককালীন একটি পাসওয়ার্ড পাবেন, যার সাহায্যে তিনি ডিজিটাল লকার থেকে তাঁর পার্সেল সংগ্রহ করতে পারবেন। ডাকবিভাগের এই পরিষেবার ফলে পোস্টম্যানদের নির্দিষ্ট ঠিকানায় পার্সেল পৌঁছে দেওয়ার ক্ষেত্রে বিভিন্ন সময় যে সমস্ত সমস্যার মুখোমুখী হতে হয়, তা বহুলাংশে দূর হবে। ডাকবিভাগের সুরক্ষিত ও নিরাপদ এই পরিষেবা গ্রাহকরা নিখরচায় গ্রহণ করতে পারবেন বলেও শ্রী ভট্টাচার্য জানান।
অনুষ্ঠানে ডাকবিভাগের পশ্চিমবঙ্গ সার্কেলের জেনারেল ম্যানেজার  শ্রীমতী শিখা মাথুর কুমার, পশ্চিমবঙ্গ সার্কেলের মেল বিভাগের পোস্ট মাস্টার জেনারেল শ্রী নিরজ কুমার, কলকাতা রিজিয়নের পোস্ট মাস্টার জেনারেল শ্রী অমিতাভ সিং, দক্ষিণ বঙ্গ অঞ্চলের পোস্ট মাস্টার জেনারেল শ্রী সঞ্জীব রঞ্জন প্রমুখ উপস্থিত ছিলেন।
CG/BD/SB
(Visitor Counter : 15